laion/Wikipedia-Exotic huggingface dataset:
Other People's Heartache

Other People's Heartache היא סדרת מיקסטייפים של הלהקה הבריטית באסטיל. סדרת המיקסטייפים כוללת ארבעה חלקים. החלק הראשון בסדרת המיקסטייפים נקרא Other People's Heartache. המיקסטייפ מכיל גרסאות כיסוי שהקליטה הלהקה, והוא יצא לאור באופן עצמאי ב-17 בפברואר 2012 להורדה חינמית. לדברי סולן הלהקה דן סמית', הלהקה התבקשה למחוק את המיקסטייפ לאחר הוצאתו. המיקסטייפ כולל גרסאות כיסוי לשירים מתקופות שונות, ביניהן גרסת כיסוי לשיר "Rhythm of the Night", שהיה להיט בשנות ה-90, המשולבת עם "Rhythm Is a Dancer" שיצא גם הוא באותה תקופה, ומנגד גרסת כיסוי לשיר "Blue Jeans" שיצא לאור בשנת 2012, כחודש לפני שפורסם המיקסטייפ. הרצועות "Of the Night" ו-"What Would You Do?‎" נכללו מאוחר יותר בהוצאה המחודשת של אלבום הבכורה של הלהקה, All This Bad Blood, והראשונה יצאה לאור כסינגל ממהדורה זו. Other People's Heartache, Pt. 2 הוא המיקסטייפ השני בסדרה, שיצא לאור באופן עצמאי ב-10 בדצמבר 2012 להורדה חינמית. בדומה לחלק הקודם, המיקסטייפ מורכב בעיקרו מגרסאות כיסוי, סימפולים, ציטוטים מסרטים ושירים של הלהקה. VS. (Other People's Heartache, Pt. III)‎ הוא החלק השלישי בסדרת המיקסטייפים, והראשון שיצא לאור באופן מסחרי. המיקסטייפ יצא לאור על ידי חברת התקליטים וירג'ין רקורדס, ב-5 בדצמבר 2014. המיקסטייפ מורכב משירים של הלהקה בהשתתפות אמנים רבים, ללא סימפולים, בשונה משני המיקסטייפים הקודמים בסדרה, בהם סימפלה הלהקה קטעים מסרטים וביצעה גרסאות כיסוי לשירים, דבר שהוביל לתביעות. במגזין הגרדיאן קיבל המיקסטייפ ציון של 3/5, ונכתב כי "הרוב מבין שמונת שיתופי הפעולה כאן מרגישים רעננים", ו"באופן כללי, ככל ששיתוף הפעולה מוזר יותר כך הוא טוב יותר". ציון זהה קיבל המיקסטייפ גם מ-דיגיטל ספיי, שם צוינו השירים "Fall Into Your Arms" ו-"Bite Down" כ"נקודות השיא" בו. המגזין המקוון PopMatters נתן למיקסטייפ ציון של 7/10, שם תואר המיקסטייפ כ"עוד הוצאה משובחת לקבוצה המרשימה הזו, שמוכיחה, בדומה לקודמותיה, שבאסטיל עושה את העבודה הכי חכמה שלה כשהיא לא עובדת על אלבום אולפן". Other People's Heartache, Pt. 4 הוא המיקסטייפ הרביעי בסדרה. המיקסטייפ יצא לאור ב-7 בדצמבר 2018 דרך חברת התקליטים וירג'ין רקורדס. Lester, Paul (2012-07-25). "New band of the day – No 1,316: Bastille". The Guardian (באנגלית בריטית). ISSN 0261-3077. נבדק ב-2020-10-21. Get link, Facebook, Twitter, Pinterest, Email, Daily Download... Bastille - Other People's Heartache An Interview with Bastille's Dan Smith, web.archive.org, ‏2015-09-05 All This Bad Blood by Bastille, Apple Music (באנגלית) Bastille, www.facebook.com VS. (Other People's Heartache, Pt. III) by Bastille, Apple Music (באנגלית) Bastille talk new ‘VS.' mixtape, working with Haim and Lizzo, diymag.com (באנגלית) Sullivan, Caroline (2014-12-04). "Bastille: Vs (Other People's Heartache Pt III) review". The Guardian (באנגלית בריטית). ISSN 0261-3077. נבדק ב-2020-11-08. Harry Fletcher, Bastille: VS. (OPH Part III) - review, דיגיטל ספיי, ‏2014-12-06 (באנגלית) Bastille: VS. (Other People's Heartache Pt. 3), PopMatters, ‏2014-12-19 (באנגלית) באסטיל - הסטוריית דירוגים במצעד בילבורד 200, באתר בילבורד באסטיל - הסטוריית דירוגים במצעד אלבומי הרוק, באתר בילבורד Bastille | full Official Chart History | Official Charts Company, www.officialcharts.com Other People's Heartache, Pt. 4 by Other People's Heartache & Bastille, Apple Music (באנגלית)
הוועד היהודי של טהראן

הוועד היהודי של טהראן, שנרשם רשמית בשנת 1934, הוא ארגון גג של כל הארגונים היהודיים הפועלים למען יהודי איראן. הוועד היהודי של טהראן הוקם בשנת 1270 בלוח השנה המוסלמי, על ידי קבוצת מנהיגים יהודים בטהראן. הוא הוקם בשם "חברה", לאחר מכן שונה ל"וועד בית הספר היהודי", ובשנת 1317 בלוח המוסלמי, שונה שם הוועד ל"וועד היהודי של טהראן". שנה לאחר מכן הוא נרשם רשמית. כשהוועד הוקם, היו חברים בו בין השאר, איוב לוקמאן נהוראי, אנייתוללה מונטכאב, עבדאללה גולשאן, מורטזה מועלם, זיה נהוראי, עזיז אלגניאן, יהודה הרוניאן, אשהאג ברוכים, רוחלה בן רוחי, לזר סאפאני, ואפיני פמילי. הוועד היהודי של טהראן אחראי על 25 בתי כנסת הקיימים באיראן, בית החולים כיריקה באודלאג'אן (אנ') (שכונה יהודית היסטורית), בית הקברות היהודי בדרך חוראסאן, בית מטבחיים כשר, ובתי ספר ומרכזי ספורט רבים. הוועד עושה פעולות נוספות כגון טיפול בקשישים ואפיית מצות לחג הפסח. בנוסף, הוועד הקים בטהראן סמכות משפטית יהודית השולטת בעניינים יהודיים. יושב ראש הוועד הנוכחי הוא רחמטוללה רפי. לפניו שימש כיו"ר ד"ר סיאמק מרה סדק שהוא כיום הנציג היהודי בפרלמנט האיראני. לפני מרה סדק, כיהן כיו"ר הרון ישעיה. ב־26 בינואר 2007, כתב ישעיה מכתב לנשיא מחמוד אחמדינז'אד בנושא הערותיו להכחשת השואה, והמכתב הביא לתשומת לב תקשורתית ברחבי העולם. כיום ממומן באמצעות הוועד היהודי מרכז הצדקה ובית החולים ד"ר ספיר בטהראן. זהו בית חולים הפועל בחינם ומטפל במאות חולים נזקקים, בלי קשר לאמונתם או השתייכותם הדתית. IRANIAN JEWS Iran Jewish .The Jewish Society in Iran (אורכב 09.01.2008 בארכיון Wayback Machine) World Council of Churches http://www.7dorim.com/tasavir/Anjoman.asp [1] Kashrut Authorities in Iran and Around the World Report of Iranian President’s visit from Yousef-Abad Synagogue, Tehran Iran Jewish Iran: Jewish Leader Criticizes President For Holocaust Denial Radio Free Europe Iran’s Jews uneasy over Holocaust-denier Ahmadinejad Daily Times On the Jewish Presence in Iranian History (אורכב 18.10.2008 בארכיון Wayback Machine) Monthly Review Iranian Jews Say Republic Safe for Them ABC News
סוניל צ'הטרי

סוניל צ'הטרי (בהינדית: सुनील छेत्री; נולד ב-3 באוגוסט 1984) הוא כדורגלן הודי, המשחק בעמדת החלוץ במומבאי סיטי. צ'הטרי הוא שיאן ההופעות ומלך שערי נבחרת הודו בכל הזמנים. צ'הטרי התחיל את הקריירה שלו בקבוצת הנוער "סיטי פוטבול קלאב" ובגיל 18 הצטרף לקבוצת הבוגרים של מוהון באגן. בשנת 2005, צ'הטרי חתם בJCT. בעונתו הראשונה בקבוצה צ'הטרי כבש שלושה שערים. בעונת 2006/2007, צ'הטרי כבש 11 שערים וסייע לקבוצתו לסיים במקום השני בליגה. באוקטובר 2008, עורר עניין בלידס יונייטד ובאשטוריל, אך המעבר מעולם לא יצא לפועל. בקיץ 2008, צ'הטרי חתם במזרח בנגל. ב-26 בספטמבר 2008, צ'הטרי ערך את הופעת הבכורה שלו בקבוצה, בניצחון 1–3 נגד צ'יראג יונייטד, בו גם כבש את שער הבכורה שלו בקבוצה. ב-22 במאי 2009, צ'הטרי חתם בדמפו. במרץ 2010, צ'הטרי יצא למבחנים בקנזס סיטי ויזרדס. ב-24 במרץ, חתם בקבוצה והפך לכדורגלן ההודי השלישי בהיסטוריה שחותם בקבוצה מחוץ להודו ולהודי הראשון ב-MLS. ב-14 באפריל, ערך את הופעת הבכורה שלו בקבוצה בהפסד 1–2 לקולורדו ראפידס במסגרת גביע ה-US Open. ב-5 בפברואר 2011, צ'הטרי שוחרר מהקבוצה. ב-10 בפברואר 2011, צ'הטרי חזר להודו וחתם בצ'יראג יונייטד. ב-22 ביולי 2011, צ'הטרי חתם במוהון בגאן. ב-4 ביולי 2012, צ'הטרי חתם בקבוצת המילואים של ספורטינג ליסבון. ב-13 בפברואר 2013, צ'הטרי הושאל לקבוצת האחים צ'רצ'יל עד לסיום העונה. ב-19 ביולי 2013, צ'הטרי חתם בבנגלור. ב-10 ביולי 2015, צ'הטרי חתם במומבאי סיטי מהסופר ליג ההודי. בינואר 2016, צ'הטרי הושאל לבנגלור עד לסיום העונה. בינואר 2017, חתם בבנגלור. בצעירותו, צ'הטרי בנבחרות הצעירות של צ'הטרי. ב-12 ביוני 2005, צ'הטרי ערך את הופעת הבכורה שלו בנבחרת הודו, בתיקו 1-1 נגד פקיסטן. צ'הטרי זכה עם הנבחרת בגביע האתגר האסיאתי, גביע דרום אסיה וגביע נהרו, והשתתף עמה בגביע אסיה בכדורגל 2011 וגביע אסיה בכדורגל 2019. ב-15 באוקטובר 2019, צ'הטרי נכנס לרשימת עשרת הכובשים הבכירים בזירה בינלאומית. נכלל בסגל נבחרת הודו לטורניר גביע אסיה 2023. דמפו ליגת העל ההודית: 2009/2010 האחים צ'רצ'יל ליגת העל ההודית: 2012/2013 בנגלור הסופר ליג ההודי: 2018/2019 ליגת העל ההודית: 2013/2014, 2015/2016 גביע הפדרציה ההודי: 2014/2015, 2016/2017 הסופר קאפ ההודי: 2018 נבחרת הודו גביע האתגר של ה-AFC: 2008 גביע דרום אסיה: 2011, 2015 גביע נהרו: 2007, 2009, 2012 אישיים הכדורגלן המצטיין בליגת העל ההודית (ההתאחדות לכדורגל בהודו): 2007, 2011, 2013, 2014, 2017, 2018/2019 כדורגלן השנה בליגת העל ההודית (איגוד הכדורגלנים בהודו): 2009, 2018 הכדורגלן המצטיין בגביע האתגר של ה-AFC: 2008 הכדורגלן המצטיין בגביע דרום אסיה: 2011 הכדורגלן המצטיין בליגת העל ההודית: 2016/2017 הכדורגלן המצטיין בסופר ליג ההודי: 2017/2018 הדמות האסיאתית: 2018 פרס רטנה לכדורגל: 2019 מחוץ לכדורגל פרס ארג'ונה, על ידי ממשלת הודו כהוקרה על הישגיו הבולטים בספורט: 2011 פדמה שרי, הפרס האזרחי הרביעי הגבוה ביותר בהודו: 2019 מדיה וקבצים בנושא סוניל צ'הטרי בוויקישיתוף סוניל צ'הטרי, ברשת החברתית אקס (טוויטר) סוניל צ'הטרי, ברשת החברתית אינסטגרם סוניל צ'הטרי, באתר Transfermarkt סוניל צ'הטרי, באתר Soccerway סוניל צ'הטרי, באתר WorldFootball.net סוניל צ'הטרי, באתר National Football Teams סוניל צ'הטרי, באתר FootballDatabase.eu סוניל צ'הטרי, באתר ESPN India's 26-member squad for AFC Asian Cup Qatar 2023 announced באתר פדרציית הכדורגל ההודית, 30 בדצמבר 2023 (באנגלית)
טקס פרסי לורנס אוליבייה 1977

טקס פרסי איגוד תיאטראות וסט אנד לשנת 1977 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984. הפקות הבאות היו מועמדות למספר פרסים: 4: Privates on Parade 3: Bubbling Brown Sugar ו-Just between Ourselves 2: "פארסה בחדר המיטות", Cause Célèbre,‏ Dusa, Fish, Stas and Vi, "המלך ליר", "מקבת'", Once a Catholic ,‏State of Revolution, "סטיבי", The Fire That Consumes,‏ The Kingfisher, "המחרשה והכוכבים", "וולפונה" ו-Wild Oats ההפקות הבאות זכו במספר פרסים: 2: Privates on Parade פרס אוליבייה לשנת 1977
בית הכנסת אסמרה

בית הכנסת אסמרה (בערבית: معبد أسمرا) הוא השריד היחיד ששרד מקהילת יהדות אריתריאה באריתריאה. בית הכנסת נבנה בשנת 1906, עם התבססותה של הקהילה הצעירה, שרובה הגרה לאריתריאה מעדן שבתימן בסוף המאה ה-19. המתחם כולל בית קברות יהודי, כיתות לימוד ואולם ראשי שיכול להכיל עד 200 איש. הקהילה מנתה בשיאה כמה מאות אנשים, ורובם ככולם עזבו את המדינה או נפטרו. את בית הכנסת מתחזק כיום היהודי היחיד שנשאר מהקהילה, שמואל כהן. הבניין נבנה בתקופה הקולוניאלית האיטלקית, כחלק מהנסיון של איטליה להקים במזרח אפריקה אימפריה איטלקית. חזית המבנה, בסגנון ניאו-קלאסי, מכוסה באבני פסיפס לבנות, ובה חלון רוזטה עגול שבמרכזו מגן דוד. לצד הכניסה ישנן שתי גומחות שבהן עיטוי פסיפס של מנורת שבעת קנים, ולוחות הברית. המבנה מוקף בחומות הסגורות בשער ברזל יצוק עם עיטורים יהודיים. אתרים דתיים באסמרה "היהודי האחרון באריתריאה שומר על בית הכנסת". עמירם ברקת (2006-05-02). ביקור בבית הכנסת, (באיטלקית, כולל תמונות). Gutman, Matthew (2001-09-21). "4-member Cohen family is the last of Eritrean Jews". Jewish Telegraph Agency. אורכב מ-המקור ב-2007-09-30. נבדק ב-2007-05-25. Harris, Ed (2006-04-30). "Asmara's last Jew recalls 'good old days'". BBC News. נבדק ב-2007-05-25. ערך זה הוא קצרמר בנושא בתי כנסת ובנושא אפריקה. אתם מוזמנים לתרום לוויקיפדיה ולהרחיב אותו.
ג'קי חזקיה

יעקב (ג'קי) חזקיה (14 בפברואר 1937 עד 16 בספטמבר 2018) היה קצין בצה"ל בדרגת תת-אלוף. שימש מפקד חטיבת הראל, סגן מפקד חטיבה 7 במלחמת יום הכיפורים ומפקד גדוד 184. במלחמת ששת הימים פיקד על פלוגה בגדוד 82. למד בטכניון ובמכללה לפו"ם. במלחמת יום הכיפורים שימש סגן מפקד חטיבה 7. לאחר המלחמה שימש מפקד חטיבת הראל. השתחרר ב-1981 והצטרף לרשימת ישראל אחת בראשות יצחק יצחקי. אל"ם (מיל') אילן סהר, תא"ל (במיל') ג'קי חזקיה - הסמח"ט שנותר בצל, שריון 55, אוגוסט 2019, עמ' 60–62 הרצל ארליך, הפינה הפתטית, דבר, 3 באפריל 1981 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
יברכך

"יברכך" הוא שיר שהלחין דוד וינקרנץ למילים מתוך ספר תהילים, וביצעה במקור אילנה רובינא. השיר זכה במקום הראשון בפסטיבל הזמר החסידי בשנת 1970. השיר זכה במקום הראשון בפסטיבל הזמר החסידי בביצוע אילנה רובינא. השיר הולחן מתוך פרק קכ"ח בספר תהילים. לאחר מכן הקליטו אותו גם שלמה ארצי, דודו פישר וצמד רעים. ביצועים נוספים ידועים הם של צמד הפרברים וישראל זוהר. השיר נחשב כאחד מהקלאסיקות מאותו פסטיבל. מידע על היצירה "יברכך" באתר מיוזיק בריינז סרטון השיר "יברכך" באתר יוטיוב מילות השיר "יברכך" באתר שירונט לדף השיר באתר הספרייה הלאומית דודי פטימר, ‏הכוכבים, השירים ותוצאות המלחמה: 50 שנה לפסטיבל הזמר החסידי, באתר מעריב אונליין, 20 באפריל 2019 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
עקומת מגפה

עקומת מגפה, הידועה גם כעקומה אפידמית (באנגלית: epidemic curve) או עקומה אפידמיולוגית (באנגלית: epidemiological curve), היא תרשים סטטיסטי המשמש באפידמיולוגיה כדי להמחיש את הופעתה של התפרצות מחלה. היא יכולה לסייע בזיהוי אופן העברת המחלה. היא יכולה גם להראות את גודל המחלה, בין אם מקרים מקובצים (באזור או באזורים מסוימים) ובין אם קיימות חריגות מקרים בודדות, מגמתה לאורך זמן ותקופת הדגירה שלה. עקומת מגפה יכולה לתת לחוקרי ההתפרצות מושג אם סביר שההתפרצות היא ממקור נקודתי (כמו מעובדי מזון), ממקור משותף מתמשך (עם זיהום מתמשך) או ממקור הפצה (העברה בעיקר בין אנשים). עקומות מגפה מראות בדרך כלל את תדירות המקרים החדשים בהשוואה למועד התפרצות המחלה. עקומת מגפה זו מציגה את המקרה הראשון המשוער, המכונה מקרה המפתח (index case), ב-6 בנובמבר 1978. כעבור 4 ימים חלה עלייה תלולה במספר המקרים, ואחריה העקומה הצטמצמה לאפס. חלק מהמקרים היו של עובדי מזון, וחלקם מקרים שניוניים. העקומה הראתה שכנראה מדובר בהתפרצות ממקור משותף. לפעמים, ניתן היה לחשוף מקרים ימים או שבועות מראש, ומחלות עם תקופות דגירה ארוכות יותר היו משטחות את עקומות המגפה ומנמיכות את הפסגות. התיאור הראשון של עקומות אפידמיולוגיות ממגפת הקורונה הראה דפוס של "התפרצות מעורבת". לטענת החוקרים, ככל הנראה התרחשה התפרצות ממקור משותף מתמשך בשוק מאכלי הים של ווהאן בדצמבר 2019, אולי ממספר אירועים זואונוטיים (של העברת מחלה מבעלי חיים לבני אדם). נכון למועד פרסום המחקר, לא ידוע איזו חיה כנראה הייתה המאגר המקורי של הנגיף, או כיצד הועבר במקור לבני אדם. בעקבות זאת גילו החוקרים כי ההתפרצות הפכה ככל הנראה למקור הפצה, כלומר הנגיף הפך להיות מסוגל לעבור מאדם לאדם. הניו יורק טיימס פרסם סימולטור עקומות הן עבור ארצות הברית והן עבור העולם, בו המבקר יכול "לשחק" עם הפרמטרים הבסיסיים כדי לקבל תוצאות שונות. ריחוק חברתי שיטוח העקומה מדיה וקבצים בנושא עקומת מגפה בוויקישיתוף "Epidemic Curves". sphweb.bumc.bu.edu. נבדק ב-2020-02-20. Torok, Michelle (2003). "Focus on Field Epidemiology" (PDF). North Carolina Center for Public Health Preparedness.{{cite web}}: תחזוקה - ציטוט: url-status (link) "Using an Epi Curve to Determine Mode of Spread". Centers for Disease Control and Prevention.{{cite web}}: תחזוקה - ציטוט: url-status (link) LaMorte, Wayne W. (2017-05-05). "Epidemic Curves". Descriptive Epidemiology. Boston University School of Public Health. נבדק ב-2020-02-20.{{cite web}}: תחזוקה - ציטוט: url-status (link) "Principles of Epidemiology | Lesson 1 - Section 11". www.cdc.gov (באנגלית אמריקאית). 2020-05-11. נבדק ב-2020-09-17. Zhang, Yanping (2020-02-14). "The Novel Coronavirus Pneumonia Emergency Response Epidemiology Team. The Epidemiological Characteristics of an Outbreak of 2019 Novel Coronavirus Diseases (COVID-19) - China, 2020" (PDF). China CDC Weekly. 2. אורכב מ-המקור (PDF) ב-2020-02-20. נבדק ב-2020-10-21. Kristof, Nicholas; Thompson, Stuart A. (2020-03-25). "Opinion | Trump Wants to 'Reopen America.' Here's What Happens if We Do". The New York Times (באנגלית אמריקאית). ISSN 0362-4331. נבדק ב-2020-04-10. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בית הכנסת מואנסה

בית הכנסת מוּאַנְסָה (בערבית: معبد موانسة) נמצא בכפר מוּאַנְסָה, הממוקם ממערב לעיר זַרְזִיס בתוניסיה. לא רחוק מבית הכנסת נמצא בית קברות יהודי. מועד בנייתו המדויקת של בית הכנסת אינו ידוע. בית הכנסת ובית העלמין היהודי הסמוך ננטשו בשנות השבעים בגלל חיסול הקהילה היהודית במקום והיהודים האחרונים שעזבו את הכפר. פנים בית הכנסת נפגע קשות. תמונת בית הכנסת במפות גוגל בתי כנסת בתוניסיה L. L. C. Books, Synagogues in Tunisi: El Ghriba Synagogue, Beit Knesset Kohanim Hadintreisa, Zarzis Synagogue, Hara Seghira Synagogue, Mouansa Synagogue, General Books LLC, 2010-09, ISBN 978-1-158-49289-3. (באנגלית) ערך זה הוא קצרמר בנושא בתי כנסת ובנושא תוניסיה. אתם מוזמנים לתרום לוויקיפדיה ולהרחיב אותו.
עונת 2016/2017 בליגה הבלקנית בכדורסל

עונת 2016/2017 בליגה הבלקנית בכדורסל (BIBL) הייתה העונה ה-9 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-10 באוקטובר 2016 והגמר הכפול נערך ב-11 וב-18 באפריל 2017. בתחרות השתתפו 12 קבוצות, 4 מ מצפון מקדוניה, 4 מקוסובו, 2 ממונטנגרו, 1 מבולגריה ו-1 מאלבניה. לעונה זו נרשמו למפעל כ-12 קבוצות שחולקו לשני בתים של 6 קבוצות. 6 הקבוצות בכל בית שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-10 משחקים כאשר 4 הראשונות מכל בית העפילו לשלב הבתים השני. בשלב הבתים השני התחרו 8 קבוצות כ-4 בכל בית במתכונות זהה לסבב הבתים הראשון, שני משחקים בית וחוץ מול כל קבוצה, סך הכל 6 משחקים. כאשר בסיום, הראשונה מכל בית מעפילה באופן אוטומטי לחצי הגמר והקבוצות שסיימו במקום 3 ו-4 מתחרות ביניהן בשלב רבע הגמר. ברואה זכתה באליפות הליגה בפעם הראשונה.
נייט ביורקגרן

נייט ביורקגרן (באנגלית: Nate Bjorkgren; נולד ב-20 ביוני 1975) הוא מאמן כדורסל אמריקאי. ביורקגרן נולד וגדל בעיר סטורם לייק שבאיווה, ובשנת 1994 החל ללמוד באוניברסיטת דקוטה הדרומית. בתקופתו בקבוצת הכדורסל של האוניברסיטה הכיר את ניק נרס, ששימש אז כעוזר מאמן בקבוצה. בין השנים 1996–1998 למד באוניברסיטת בואנה ויסטה אשר בעיר ילדותו. בשנת 2002 עבר ביורקגרן להתגורר בפיניקס, אריזונה, ושנתיים לאחר מכן החל לאמן בליגת התיכונים המקומית. בשנת 2007 מונה לעוזרו של ניק נרס, מאמן קבוצת איווה אנרג'י מליגת הפיתוח של ה-NBA, לקראת עונת הבכורה של המועדון. בעונת 2010/2011 השיגה הקבוצה את המאזן הטוב ביותר בליגה, 37–13, וזכתה באליפות הראשונה בתולדותיה. בקיץ 2011, לאחר 4 עונות כעוזר מאמן באיווה, מונה למאמן הראשי של קבוצת דקוטה ויזארדס. בעונת 2012/2013, בה שינתה את שמה ל"סנטה קרוז ווריורס", העפילה הקבוצה לגמר ליגת הפיתוח, אולם הפסידה בתוצאה 0–2 מול ריו גרנדה ואלי ויפרס, אותה אימן ניק נרס. בעונת 2013/2014 אימן את קבוצת איווה אנרג'י, ושנה לאחר מכן עבר לאמן את בייקרספילד ג'אם; בשתי העונות הודחו קבוצותיו בסיבוב הפלייאוף הראשון. בכל 4 עונותיו כמאמן ראשי בליגת הפיתוח רשמו קבוצותיו מאזן ניצחונות גבוה יותר מאשר בעונה הקודמת, כאשר ב-3 מהעונות השיפור היה של 10 ניצחונות או יותר. ביולי 2015 מונה ביורקגרן לעוזר מאמן בקבוצת פיניקס סאנס מליגת ה-NBA. בשתי עונותיו עם הקבוצה רשמו הסאנס מאזן כולל של 47 ניצחונות ו-117 הפסדים (28.7%), תחת המאמנים הראשיים ג'ף הורנסק וארל ווטסון. לקראת עונת 2017/2018 הצטרף לטורונטו ראפטורס בתור סקאוט, ובקיץ 2018 עבר לצוות האימון של הקבוצה, אותה אימן חברו ניק נרס. בעונת 2018/2019 זכה עם הראפטורס באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר. באוקטובר 2020 מונה ביורקגרן למאמן הראשי של קבוצת אינדיאנה פייסרס, במקומו של נייט מקמילן. לאחר עונה אחת בלבד פוטר מהתפקיד, והוחלף על ידי ריק קרלייל. מדיה וקבצים בנושא נייט ביורקגרן בוויקישיתוף ביורקגרן מונה למאמן הראשי של הפייסרס, באתר הקבוצה, 20 באוקטובר 2020 ביורקגרן מונה למאמן הראשי של דקוטה ויזארדס, באתר oursportscentral.com,‏ 3 באוגוסט 2011 פיניקס מציגה את צוות האימון שלה, באתר foxsports.com,‏ 30 ביולי 2015
יגואר Mark IX

יגואר Mark IX (באנגלית: Jaguar Mark IX) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1959 – 1961 בבריטניה. יוצרו 10,009 יחידות. 4 דלתות. 4–5 מושבים. מנוע בנזין קדמי-אורכי. סוג הנעה: הנעה אחורית. 4 בלמי דיסק. הגה כוח (סטנדרט). צמיגים: 6.70–16 אינץ'. קיבולת מכל דלק: 77 ליטר. תאוצה בין 0–48.28 קמ"ש (30 מייל) היא 4.2 שניות. תאוצה בין 0–97 קמ"ש היא 10.1 שניות. תאוצה בין 0–161 קמ"ש היא 28.8 שניות. "יגואר Mark IX" "יגואר Mark IX" "יגואר Mark IX", שנת 1960 "יגואר Mark IX", שנת 1959 "יגואר Mark IX" "יגואר Mark IX", שנת 1960 "יגואר Mark IX", שנת 1960 "יגואר Mark IX", שנת 1960 - מבט לתוך הרכב "יגואר Mark IX", שנת 1960 - מבט ללוח מחוונים יגואר יגואר Mark X יגואר XKSS מדיה וקבצים בנושא יגואר Mark IX בוויקישיתוף יגואר Mark IX, סרטון באתר יוטיוב "יגואר Mark IX" vintagecarcollector.com/vehicles/791/1960-jaguar-mark-ix Oldtimer Katalog". Nr. 23. Königswinter: HEEL Verlag GmbH. 2009: Seite 187. ISBN 978-3-86852-067-5. "יגואר Mark IX", שנת 1961 classicdriver.com/en/car/jaguar/mk-ix/1961 "יגואר Mark IX", שנת 1959 - מפרט carfolio.com/jaguar-mark-ix-3.8
עזיז עלי אל-מסרי

עזיז עלי אל-מסרי (בערבית: عزيز علي المصري; תעתיק מדויק: עזיז עלי אלמצרי) (1879 – 15 ביוני 1965) היה קצין ופוליטיקאי טורקי עות'מאני. הוא סיים בית ספר צבאי עות'מאני בשנת 1904 ובהמשך שירת בצבא במקדוניה. אותה שעה הייתה שעת ההתאחדות של "מועצת האיחוד והקידמה" (İttihad ve Terakki Cemiyeti), איחוד שמטרתו הצבאית הייתה להפיל את הסולטאן עבדול חמיד השני בשנת 1908. השתתף במערכה בתימן בשנת 1910 ובאזור טריפוליטניה שבלוב בשנים 1911–1912 והוחלף בשנת 1914. לאחר מכן הגיע למצרים והצטרף למרד של השריף חוסיין בחג'אז נגד האימפריה העות'מאנית בשנת 1916. לאחר מלחמת העולם הראשונה חזר למצרים והמשיך בקריירה צבאית. בשנת 1940 קודם על ידי עלי מאהר לתפקיד של ראש הצבא המצרי אך במהרה הוחלף בלחץ הבריטים. ניסה להימלט ב-1941 בטיסה למדבר הלובי, במטרה להצטרף לכוחות הגרמנים, אך נעצר ונשפט. בשנת 1953 הוא מונה לשגריר מצרים בברית המועצות, אך התפטר בשנת 1954 והפסיק כל פעילות פוליטית. מדיה וקבצים בנושא עזיז עלי אל-מסרי בוויקישיתוף מת גנרל עזיז אל-מצרי, דבר, 17 ביוני 1965 ערך זה הוא קצרמר בנושא האימפריה העות'מאנית ובנושא אנשי צבא. אתם מוזמנים לתרום לוויקיפדיה ולהרחיב אותו.
פיליפס ואוורמן

פיליפס ואוורמן (בהולנדית: Philips Wouwerman‏; 24 במאי 1619 (הוטבל) – 19 במאי 1668) היה צייר הולנדי של סצינות צייד, נוף וקרב.– פיליפס ואוורמן היה אחד האמנים המגוונים והפוריים ביותר של תור הזהב של הולנד. מוקף בסביבה האומנותית ובמסורת של עיר הולדתו הארלם, תרם תרומה חשובה ומשפיעה מאוד לקאנון הציור ההולנדי של המאה השבע עשרה. תמונותיו היו מבוקשות במהלך חייו, ומבוקשות עוד יותר במאה ה-18. ברחבי אירופה, אוספי אמנות של נסיכים כמו בדרזדן ובסנקט פטרבורג עדיין מעידים על הערצה נרחבת של יצירתו של ואוורמן. נולד בהארלם בשנת 1619, בנו של צייר בשם פאוולס יוסטש. מעט ידוע על הלימודים האמנותיים של פיליפס ואוורמן. לדברי קורנליס דה בי, הוא למד אצל פרנס הלס (1581 / 85–1666), אך הסגנון המסוים של הלס לא הותיר חותם על יצירתו. מלבד שהות קצרה בהמבורג בסוף שנות ה-30 של המאה ה-17, נראה כי ואוורמן חי בהארלם במהלך כל הקריירה האמנותית שלו ומת כאדם עשיר בקהילה בגיל 48. הוא הצטרף לאגודת סנט לוק בהארלם בשנת 1640 וקיבל בה כמה תפקידים רשמיים בשנים הבאות. ואוורמן עבד גם כסוכן נדל"ן בעיר הולדתו, שכן מסמכים רבים בארכיוני הארלם הזכירו את האמן בהקשר זה. ואוורמן התחיל את הקריירה האמנותית שלו בתיאורים פשוטים של חיי היומיום במסורת הבמבוקינטי מאת פיטר ואן לאר (1592/99 – אחרי 1642). במהלך שלושים השנים הבאות פיתח סגנון אינדיבידואלי, וטיפל במגוון רחב של נושאים החל מציורי ז'אנר ונוף ועד סצינות צבאיות ותמונות דתיות (סצינות רכיבה על סוסים, מסיבות ציד, נופים עם מטיילים, קרבות פרשים ומאהלים צבאיים, חגיגות איכרים וכו '). הוא בלט במיומנותו בתיאור סוסים הנראים בתנועה מכל הגזעים. היסטוריון האמנות פרדריק ג'יי דופארק מכנה את ואוורמן "ללא ספק צייר הסוסים ההולנדי המושלם והמצליח ביותר מהמאה ה-17". יצירות המופת מתקופתו הטובה ביותר (בסביבות 1650–1660) הן באיכות גבוהה ללא עוררין, המשלבות נופים דרומיים דמיוניים ואווירה הולנדית אופיינית. ציוריו של ואוורמן מאופיינים בצבעים מאופקים, אווירה קרירה ושפע של פרטים שנונים ואנקדוטיים. הוא נפטר בהארלם. בגיל צעיר התחתן ואוורמן עם אנה פיטרש ואן ברוקהוף איתה נולדו לו עשרה ילדים. הם התגוררו בקנסרגראכט בבית בו גרו גם ציירי הארלם אחרים – קורנליס גריץ דקר והנדריק דה מייר. שבעה מילדי ואוורמן שרדו ולאחר מות אמם בשנת 1670 הם קיבלו ירושה משמעותית. כ-800 תמונות של פיליפס ואוורמן היו רשומות בקטלוג של ג'ון סמית (1829/1842) כיצירותיו. בקטלוג המורחב של הופסטדה דה גרוט (1908) המספר עלה על 1,200. בקטגוריית קטלוג רייזונה של בירגיט שומאכר (2006) פורסמו רק כ-570 תמונות בלבד כיצירות אותנטיות, שכן רבות מהתמונות שהזכיר הופסטדה דה גרוט צוירו בפועל על ידי זייפנים וחקיינים רבים בכל רחבי אירופה. יאן ופיטר ואוורמן, האחים הצעירים של פיליפס, היו ציירים שלעיתים קרובות תמונותיהם מיוחסות לפיליפס. ביצירתו של פיטר (1623–1682) בא לידי ביטוי בבירור השפעתו של פיליפס על מגוון הנושאים, אך סגנונו האמנותי, היה עצמאי. יאן (1629–1666) היה צייר נוף אוטונומי למדי. תלמידיו הרשומים היו יוהנס ואן דר בנט, הנדריק ברקמן, עמנואל מוראנט, מתיאס שייץ ואחרים. מדיה וקבצים בנושא פיליפס ואוורמן בוויקישיתוף פיליפס ואוורמן, באתר אנציקלופדיה בריטניקה (באנגלית) פיליפס ואוורמן, באתר Discogs (באנגלית) Chisholm, Hugh, ed. (1911). "Wouwerman, Philip". Encyclopædia Britannica. 28 (11th ed.). Cambridge University Press. p. 838. Duparc, Frederik J. "Wouwerman, Philips." Grove Art Online. Oxford Art Online. Oxford University Press Explore Philips Wouwerman, web.archive.org, ‏2016-03-04